Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: Melléklet a 47/2010. (XII. 31.) VM rendelethez
Paragraph Index: 4054

1. Technikai segítségnyújtás a méhészeknek és méhészek csoportosulásainak a méztermelés és a mézpergetés feltételeinek javítása érdekében 1.1. A méhészeti képzés országos koordinálása, külföldi szakmai ismeretek gyûjtése és terjesztése A 2007–2010. idõszakban a Nemzeti Program alapján a méhészképzés egységesítése, a külföldi ismeretek megszerzése érdekében külföldi szaksajtó figyelemmel követése, a fordítások megszervezése és azok közzététele feladatok ellátására az Országos Magyar Méhészeti Egyesület (OMME) központi irodája egy fõ koordinátort foglalkoztatott, és biztosította a munka elvégzéshez a megfelelõ körülményeket. A koordinációs munka sokrétû, magában foglalja az oktatási helyszínek, szemináriumok, konzultációk helyszíneinek, bemutató helyek biztosítását, az elõadókkal való idõpont-, téma-, helyszín-egyeztetéseket, az elõadók részérõl felmerülõ kérések (technikai eszközök, tananyag stb.) teljesítését, továbbá a külföldi szakirodalom követését, a szaksajtó megrendelését, valamint azok fordításának és közzétételének megszervezését, végrehajtását. A program keretében megjelenõ kötettel számos friss információ, kutatási eredmény, méhbetegségek leküzdését segítõ új technológiai és állategészségügyi beavatkozás ismertetése jut el a méhészekhez. A visszajelzések alapján évrõl-évre hasznos ismeretekkel szolgál a kiadvány a gyakorló méhészek számára. A feladat folyamatos, fenntartása így a 2010–2013. közötti idõszakban a korábbi feltételekkel szükséges. A támogatás összege: 100 000 euró/év 1.2. Helyi, régiós és országos rendezvények, elméleti képzés, nemzetközi tapasztalatszerzés Az OMME kiemelt célként kezeli már a 2007–2010. közötti idõszakban is szereplõ jogcímet, melynek célja a méhészek szakmai ismereteinek bõvítése, fejlesztése, illetve szinten tartása, elméleti felkészültségének növelése elsõsorban elõadások tartásával. Az intézkedés alapján több ezer méhész vett részt a helyi/regionális/országos rendezvényeken, jutott el külföldön megrendezett hasonló programra. Az intézkedés sokrétû és az eltérõ érdekeltségû méhészek is megtalálják a számukra hasznos programot. A helyi szinten megszervezett szakmai napok, foglalkozások a méhészek szakmai ismereteit bõvítik, szinten tartják. A támogatással színvonalas elõadásokat (szakmához kapcsolódó területekrõl meghívott szakemberekkel, többek között adóügy, vállalkozási ismeretek, logisztika, éghajlatkutatás) megtartására nyílik lehetõség. Továbbá az országos, illetve regionális találkozók szintén hozzájárulnak az új méhészeti eszközök bemutatásához. A Méhészek Világtalálkozója (APIMONDIA) jelentõs információcserére ad lehetõséget minden alkalommal. Magyarország kiállítás keretében is bemutatja a hazai méhészkedési gyakorlatot. Az évente megtartott események közül kiemelkedik a Székesfehérvári Méhésztalálkozó, ahol közel 3 000 méhész 120 kiállítóval találkozhat. A Jászberényi Mézvásár 2 000 látogatóval, a Mézkirálynõ-választással, eszközvásárral a második legnagyobb rendezvény. Magyar Méhészek Világtalálkozója hazai és külföldi elõadók, és mintegy 1 000–1 200 fõ részvételével zajlik Gödöllõn, Kaposváron a Dunántúli Regionális Méhésztalálkozót rendezik színvonalas elõadásokkal és szakvásárral. A négy rendezvényt számos, az Unió más tagországaiból érkezõ méhész is látogatja. Más tagállamokban,harmadikországbanszervezettprogramokonvalórészvétela különbözõméhészkedésigyakorlat közvetlen megismerését, tapasztalatok cseréjét teszi lehetõvé. Az OMME és tagszervezetei által szervezett szakmai fórumok meghatározó jelentõségûek, ezért a 2010–2013. közötti idõszakban az intézkedés fenntartása indokolt. A támogatás összege: 180 000 euró/év 1.3. Bemutató méhészetek látogatása A 2007–2010. idõszakban 25%-kal nõtt a bemutató méhészetek – amelyeket az OMME, szigorú szakmai szempontok alapján jelöl ki – száma az elõzõ idõszakhoz képest. Több száz méhész vett részt bemutatókon, amelyek szervezett formában történnek mind a 25 bemutató méhészet esetében. A méhészetek kijelölése a jól mûködõ méhészek számára lehetõséget teremtett, hogy az alkalmazott ismereteiket megmutathassák másoknak, az odalátogató méhészek pedig megismerhetnek bevált, jó gyakorlatot, sok esetben új technológiát, egyes gyakorlati fogásokat. Összegezve, az intézkedés célja: egy-egy kaptártípus technológiájának megismertetése, egyéb ismeretek átadása és gyakorlati bemutatókon keresztüli oktatása. Az intézkedés egyre népszerûbb a méhészek körében, a 2010–2013. közötti idõszakban a folytatását tervezzük. A támogatás összege: 50 000 euró/év 1.4. Szaktanácsadás A program elsõ ciklusában (2004–2007.) kialakításra került a méhészeti szaktanácsadói hálózat, amely folyamatos mûködése során szakmai segítséget nyújt a méhészeknek. Az OMME szaktanácsadó hálózatának felépítése: 1 fõ vezetõ szaktanácsadó (munkáját az OMME központi irodájában végzi) és 19 fõ megyei, illetve 1 fõ fõvárosi szaktanácsadó (munkájukat lakóhelyükön, saját vagy bérelt irodában végzik). A hálózat a gazdálkodó méhészek számára folyamatosan nyújt tájékoztatást a piaci viszonyokról, a támogatási lehetõségekrõl, a méhészetben alkalmazott, illetve alkalmazható új technológiákról, a vándoroltatás, pergetés és egyéb szakmai tevékenységek hatékonyabb ellátását támogató információkról. A szaktanácsadó hálózat helyi szinten segít képviselni a gazdálkodó méhészek érdekeit a tevékenységüket felügyelõ hatóságoknál, fenológiai megfigyelésekkel,adatgyûjtéssel, és az adatok közlésévelhozzájárulegyes méhészetitevékenységekeredményesebb végrehajtásához. A hálózat kialakítása jelentõs elõrelépés volt az egyes méhész problémáinak kezeléséhez, információigényének kielégítéséhez. A 2007–2010. közötti idõszakban a szaktanácsadók feladatai közé tartozott többek között segítségnyújtás a támogatási kérelmek benyújtásához, a környezetterhelési monitoring vizsgálatokhoz szükséges minták begyûjtése, a termelõi üvegek szétosztása. A program változatlan formában történõ fenntartása a 2010–2013. közötti idõszakban indokolt. A támogatás összege: 470 000 euró/év 1.5. A méztermelés és a mézpergetés feltételeinek javítására irányuló technikai segítségnyújtás A 2007–2010. közötti idõszak egyik új támogatási célja volt a méz kinyeréséhez szükséges eszközök beszerzése. Ennek keretében mézpergetõk, méz-szivattyúk és fedelezõgépek támogatás igénybevételével történõ beszerzésére került sor. A méz kinyeréséhez szükséges új eszközök beszerzésének támogatása korszerûbb eszközökkel, gyorsabb, hatékonyabb és élelmiszer-biztonsági szempontból is megfelelõ pergetést, valamint az ahhoz kapcsolódó munkafolyamatokat teszi lehetõvé. A program népszerû a méhészek részérõl, és szakmai oldalról tekintve is szükséges fenntartása a 2010–2013 közötti idõszakban. A támogatás összege: 120 000 euró/év 1.6. A termelõi méz egységes megjelenésének, piacra-jutásának támogatása A termelõi méz értékesítésének javítására irányuló jogcím új eleme volt az elmúlt idõszaknak. Az OMME termelõi mézek megkülönböztetése érdekében Magyar Termelõi Mézesüveget vezetett be 1 kg-os (730 ml) és 0,5 kg-os (380 ml) méretben, amit zárt értékesítési hálózatban, kizárólag termelõ méhészek vásárolhatnak meg, a méz eredetének igazolhatósága érdekében. A mézesüveg bevezetésének célja, hogy a jó minõségû termelõi méz megkülönböztetett csomagolásba kerüljön, ezzel is segítve a közvetlen értékesítés arányának növekedését, valamint az egyes méhészetek jövedelmezõségének javítását. Az üveg gyártásához szükséges formagarnitúrák tulajdonosa az OMME, ezzel is garantálva azt, hogy az üveg csak az arra jogosultakhoz juthasson el. A formagarnitúra gyártási költsége nem kerül beépítésre az üveg árába, így az ára – a kisebb gyártási tétel ellenére is – versenyképes marad a hagyományos üvegekéhez képest. A program sikerét igazolja, hogy a kilós üvegbõl a gyártást követõ 8 hónap alatt 1 millió darabot vásároltak a méhészek. A termelõi mézek egységes megjelenését garantáló további elemek bevezetése érdekében az intézkedés fenntartása indokolt. A támogatás összege: 20 000 euró/év

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes